***Liberty Enlightening the World*** (Perancis: ***La Liberté éclairant le monde***code: fr is deprecated , "Kebebasan Menyinari Dunia") lebih dikenali dengan nama **Statue of Liberty** ("**Patung Kebebasan**") adalah satu patung berukuran raksasa yang terletak di Pulau Ellis, di muara Sungai Hudson di New York, Amerika Syarikat. Patung ini diberikan secara rasmi pada 28 Oktober 1886 sebagai hadiah Perancis kepada negara tersebut sempena seratus tahun kemerdekaan Amerika Syarikat diisytiharkan serta merupakan simbol persahabatan antara kedua-dua negara ini.

Rupa patung ini dipahat Frederic Auguste Bartholdi sambil Gustave Eiffel (pereka Menara Eiffel) merancang struktur dalamannya - di mana patung tersebut menggambarkan Libertas, dewi kebebasan Romawi memegang suatu obor di tangan kanannya dan suatu papan bertulis tarikh merdekanya Amerika Syarikat dalam angka Rumi - JULY IV MDCCLXXVI (4 Julai 1776); kakinya pula ada dicekak rantai belenggu yang tercabut melambangkan terhapusnya perhambaan yang baru sahaja dilaksanakan pemerintah Amerika Syarikat pada ketika itu.

Sejak Patung Liberty ini dibuka kepada orang ramai, ia menjadi suatu simbol perdamaian yang menyambut baik para pengunjung dan imigran ke negara ini mahupun orang Amerika Syarikat yang pulang ke tanah air mereka; malah ia merupakan salah satu lambang negara tersebut yang paling terkenal di seluruh dunia, dan melambangkan kemerdekaan dan kebebasan. Patung ini dan kawasan sekitarnya turut dijadikan Tapak Warisan Dunia oleh UNESCO tahun 1984 atas keutamaan ia sebagai suatu "adikarya semangat manusia" dan "lambang kuat... kebebasan, kedamaian, hak asasi manusia, penghapusan perhambaan, demokrasi dan peluang".

Perekaan
--------

Asas perekaan tugu ini mula dicetuskan Édouard René de Laboulaye, pemikir politik dan pendokong abolisionisme utama semasa beliau berbual seberapa orang rakannya termasuk Frédéric Bartholdi dalam suatu makan malam yang meraikan kekalahan muktamad Negeri-negeri Gabungan dalam Perang Saudara yang bergolak di Amerika Syarikat di kediamannya di Versailles tanggal 21 April 1865. Laboulaye mencadangkan suatu hadiah binaan untuk pemerintah Amerika Syarikat yang turut boleh mendorong semangat warga Perancis memperjuangkan demokrasi mereka sendiri - Perancis diperintah rejim empayar Napoleon III yang begitu menindas warga-warga negara ini pada ketika itu, malah Bartholdi dan Laboulaye hanya berkongsi ide ini semasa mereka sendiri pada ketika itu. Pernyataan Laboulaye sendiri tidak berniat ia sebagai suatu usulan, namun ia tetap menginspirasikan Bartholdi untuk berbuat demikian.

Pembinaan
---------

Patung Liberty dan Pulau Liberty. Ketinggian patung gangsa (hingga puncak api): 151 kaki 1 inci (46 meter)  
Dari tanah hingga puncak api: 305 kaki 1 inci (93 meter)
### Obor

Obor patung merupakan bahagian terawal yang dibina melambangkan kemajuan. Bahagian ini ditukangkan di bengkel Gaget, Gauthier & Co. workshop. sebelum dibawa ke Bandar Raya New York untuk dipamerkan sempena pameran meraikan dwiabad kemerdekaan Amerika Syarikat. Patung ini pada awalnya dirancang tiba pada pada Mei 1876 namun lewat sampai di Philadelphia pada bulan Ogos. Walaupun demikian, ia masih dapat menarik perhatian banyak pengunjung yang berminat menaiki tangga ke balkoni obor melihat persekitaran pameran dari jauh.

"Tangan berobor" ini dibawa ke Madison Square Park setelah pameran tersebut tamat setelah beberapa tahun sebelum ia dikembalikan ke Perancis untuk pembinaan seterusnya.

### Rupa patung

Gaya lenggok tugu ini mengikuti gaya seni dilambangkan pada dewi kebijaksanaan Mesir Purba Isis, Columbia serta juga Maria si Perawan. Patung ini turut diberikan pakaian penuh sebagai melambangkan keamanan berlawanan dengan perlambangan "pemudi pembebas berevolusi" yang lazim pada ketika itu seperti karya *La Liberté guidant le peuple* terkenal Eugène Delacroix.

Terdapat beberapa teori yang dikemukakan terhadap sumber wajah patung ini - ada yang menyatakan ia daripada Isabella Eugenie Boyer isteri kepada pencipta Isaac Merritt Singer, namun hal ini disanggah kerana Bartholdi tidak mengenalnya sehingga 1875. Ada juga yang mengusulkan wajah tersebut diilham berdasarkan Charlotte Bartholdi (1801-1891), lagi-lagi perwatakannya yang tegas, hal ini turut disokong majalah *National Geographic*.

### Tapak

Suatu lif yang membawa pengunjung dari dasar pulau ke tapak patung dibina pada tahun 1906.

Penampilan
----------

Patung ini pada mulanya tampak perang tembaga seperti mana bahan asasnya. Walau bagaimanapun, persekitaran patung ini didirikan menyebabkan suatu tindak balas pada permukaan patung yang mengoksida lalu membentuk suatu lapisan kehijauan (verdigris) unik yang meliputi patung. Fenomena ini mula tercatat dalam akhbar-akhbar semasa seawal 1902, lapisan ini kemudiannya meliputi seluruh kawasan patung pada 1906.

Kongres Amerika Syarikat pada mulanya menyangka patung tersebut mengalami suatu pengakisan lalu meluluskan peruntukan pembaikan dan pengecatan luaran dan dalaman patung tersebut sebanyak US$62,800 ($1,530,000 in 2023), langkah mengecat luaran tersebut ada tentangan ramai. Namun, kajian dilakukan Kor Jurutera Tentera Amerika Syarikat terhadap lapisan ini mendapati ia tidak sahaja melindungi badan petung tetapi juga "melembutkan garis luar lalu mencantikkan patung ini", oleh itu hanya bahagian dalaman patung sahaja yang dicat.

Rujukan
-------

1. 1 2  "Statue Of Liberty National Monument". *National Park Service*. Dicapai pada 28 Mei 2018.
2. ↑  Schneiderman, R.M. (June 28, 2010). "For tourists, Statue of Liberty is nice, but no Forever 21". *The Wall Street Journal*. Dicapai pada 12 Oktober 2011.
3. ↑  Severson, Kim; Healey, Matthew (April 14, 2011). "This Lady Liberty is a Las Vegas teenager". *The New York Times*. Dicapai pada 20 Oktober 2011.
4. ↑  "Notice de l'œuvre sur le site du musée d'Orsay" (dalam bahasa Perancis). Dicapai pada 2 Ogos 2017.
5. ↑  "Frédéric-Auguste Bartholdi Liberté". *Musée d'Orsay* (dalam bahasa Perancis). Dicapai pada 28 Mei 2018.
6. ↑  "Abolition". *Statue of Liberty National Monument* (dalam bahasa Inggeris). National Park Service. February 26, 2015. Dicapai pada November 18, 2019.
7. ↑  "Statue of Liberty". *World Heritage*. UNESCO. Dicapai pada 20 Oktober 2011. masterpiece of the human spirit...endures as a highly potent symbol—inspiring contemplation, debate and protest—of ideals such as liberty, peace, human rights, abolition of slavery, democracy and opportunity.
8. ↑  "Abolition". National Park Service. Dicapai pada July 7, 2014.
9. ↑  Harris 1985, m/s. 7–9.
10. ↑  Turner, Jane (2000). *The Grove Dictionary of Art: From Monet to Cézanne : Late 19th-century French Artists*. Oxford University Press US. m/s. 10. ISBN 978-0-312-22971-9.
11. ↑  Khan 2010, m/s. 126–128.
12. 1 2  Bell & Abrams 1984, m/s. 25.
13. 1 2  Harris 1985, m/s. 49.
14. ↑  *The encyclopedia of ancient history*. Bagnall, Roger S. Malden, MA: Wiley-Blackwell. 2013. ISBN 978-1-4051-7935-5. OCLC 230191195.CS1 maint: others (link)
15. ↑  Roberts, J. M. (John Morris), 1928-2003. (1993). *History of the world*. New York: Oxford University Press. ISBN 0-19-521043-3. OCLC 28378422.CS1 maint: multiple names: authors list (link)
16. ↑  Bodnar, John (2006). "Monuments and Morals: The Nationalization of Civic Instruction". Dalam Warren, Donald R.; Patrick, John J. (penyunting). *Civic and Moral Learning in America*. Macmillan. m/s. 212–214. ISBN 978-1-4039-7396-2.
17. ↑  Allen, Leslie. *Liberty: The Statue and the American Dream*. m/s. 21.
18. ↑  Hall, Alice J. (Julai 1986). *Liberty Lifts Her Lamp Once More*.
19. 1 2  Harris 1985, m/s. 168.
20. ↑  "Answers about the Statue of Liberty". *The New York Times*. 1 Julai 2009. Dicapai pada 19 Oktober 2011.
21. ↑  "To paint Miss Liberty". *The New York Times*. July 19, 1906. m/s. 1. Dicapai pada October 19, 2011.
22. ↑  "How shall "Miss Liberty"'s toilet be made?". *The New York Times*. July 29, 1906. m/s. SM2. Dicapai pada October 19, 2011.

Sumber utama
* Bell, James B.; Abrams, Richard L. (1984). *In Search of Liberty: The Story of the Statue of Liberty and Ellis Island*. Garden City, New York: Doubleday & Co. ISBN 978-0-385-19624-6.CS1 maint: ref=harv (link)
* Harris, Jonathan (1985). *A Statue for America: The First 100 Years of the Statue of Liberty*. New York City: Four Winds Press (a division of Macmillan Publishing Company). ISBN 978-0-02-742730-1.CS1 maint: ref=harv (link)
* Khan, Yasmin Sabina (2010). *Enlightening the World: The Creation of the Statue of Liberty*. Ithaca, New York: Cornell University Press. ISBN 978-0-8014-4851-5.CS1 maint: ref=harv (link)

Pautan luar
-----------

* (Inggeris) Statue of Liberty National Monument - National Park Service
* (Inggeris) The official Historical Site handbook Diarkibkan 2007-06-09 di Wayback Machine
* (Inggeris) History of the Statue of Liberty - About.com Diarkibkan 2006-06-17 di Wayback Machine
* (Inggeris) Statue Of Liberty Webcam Live